அம்பேமொகர்

அம்பேமொகர் (Ambemohar) என்பது இந்தியாவின் மகாராட்டிர மாநிலத்தின் மேற்குத் தொடர்ச்சி மலைகளின் அடிவாரத்தில் வளர்க்கப்படும் ஒரு மணம் கொண்ட பாரம்பரிய நெல் வகையாகும். 

 வரலாறு மற்றும் சொற்பிறப்பியல் 
அம்பேமொகர் என்ற சொல்லுக்கு மராத்திய மொழியில் மாம்பழப் பூ என்று பொருள். மேலும் இதன் அரிசி மாம்பழப் பூக்களை நினைவூட்டும் வலுவான மணத்தைக் கொண்டுள்ளது எனவும், எனவே இந்த நெல் இரகத்தை ஒரு நூற்றாண்டுக்கு முன்பு புனே மாவட்டத்தின் முல்சி பகுதியில் சுமார் 54,000 டன் அளவிற்கு இந்த வகையை உற்பத்தி செய்யப்பட்டது. Chowdhury, A.R., 2013. Subalternity, State-Formation and Movements against Hydropower Projects in India, 1920-2004 (Doctoral dissertation).

 சாகுபடி 
இந்த நெல் வகை குறைந்த மகசூல் தரும் (1.9 டன் / எக்டேர்). நன்கு அறியப்பட்ட பாசுமதி அரிசியுடன் ஒப்பிடும்போது தானியங்கள் குட்டையாகவும் (5.5 மிமீ) அகலமாகவும் (2.2 மிமீ) இருக்கும். இரண்டு வகைகளும் ஒரே மாதிரியான மணத்தைக் கொண்டுள்ளன. எனவே இந்த வகை பாசுமதி போன்ற நறுமண அரிசி வகைகளில் சேர்க்கப்பட்டுள்ளது. இதன் சமைத்த தானியங்கள் எளிதில் உடைந்து ஒன்றாக ஒட்டிக்கொள்ளும் தன்மையைக் கொண்டுள்ளன.  

 தொடர்புடைய வகைகள் 
மற்ற நெல் வகைகளுடன் ஒப்பிடும்போது அம்பேமொகர் குறைந்த மகசூல் தரக்கூடியது, ஏனெனில் இது நோய்களுக்கு ஆளாகக்கூடியது. இந்த அம்பேமொகர் நெல் இரகத்திலிருந்து பிறந்த  "இந்திராயாணி"  எனப்படும் கலப்பினமானது 1987 இல் வெளியிடப்பட்டது. இது லோணாவ்ளா லோனாவாலா அருகே உள்ள நெல் ஆராய்ச்சி மையத்தால் உருவாக்கப்பட்டது. Mahatma Phule Agricultural University's புலே மாவல் மற்றும் புலே சம்ருதி போன்ற புதிய நெல் வகைகளை உருவாக்கும் வகையில் இந்திரயாணியும் மாற்றியமைக்கப்பட்டுள்ளது.

 பயன்கள் 
அம்பேமொகர் அரிசியில், குழந்தைகள், முதியவர்கள் மற்றும் நோயாளிகளுக்கு 'பட்டாச்சி பெஜ்' (அரிசி கஞ்சி) எனப்படும் அரிசி மற்றும் பால் கலந்த அடர்த்தியான சூப்பை தயாரிக்கப் பயன்படுகிறது.  இந்த அரிசி சமய வழிபாடு மற்றும் திருமண விழாக்களிலும் பயன்படுத்தப்படுகிறது. புனே மாவட்டத்தின் முல்சி பகுதியில், மகர சங்கராந்தி பண்டிகையின் போது தயாரிக்கப்படும் ஒரு பாரம்பரிய உணவுப் பொருளான 'வபோலியா' தயாரிக்கப் பயன்படுகிறது. இந்த அரிசி மென்மையான இட்லி மற்றும் மொறுமொறுப்பான தோசை தயாரிக்கப் பயன்படுகிறது. மராத்தி மொழியில் குர்முரே எனப்படும் பொரி அரிசி தயாரிக்கவும் இது பயன்படுத்தப்படுகிறது. அரிசியிலிருந்து வரும் தவிடு எண்ணெய் பிரித்தெடுப்பதற்கும் அல்லது காளான் வளர்ப்பிற்கும் பயன்படுத்தப்படுகிறது.

 புவியியல் குறியீடு 
சயாத்ரி மலைத்தொடரின் கிழக்கு அடிவாரத்தில் உள்ள புனே மாவட்டத்தின் முல்சி தாலுகா துணைப்பிரிவுக்கு அம்பேமொகருக்கான புவியியல் சார்ந்த குறியீடு வழங்கப்பட்டுள்ளது.Geographical Indications - Application Number: 478 - Geographical Indications - Ambemohar Rice மேலும் முல்சி தாலுகா சக்யாத்ரி மலைத்தொடர்களால் சூழப்பட்டிருப்பதால், நறுமணமுள்ள அம்பேமோகர் அரிசியை பயிரிடுவதற்கு ஏற்ற சூழ்நிலையை இது உருவாக்குகிறது.Name of the Geographical Indication: AMBEMOHAR RICE

 சான்றுகள் 

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:புவிசார் குறியீடு பெற்ற மகாராட்டிரப் பொருட்கள்